CDXL.  Privilegium pro ecclesia S. Gentiani Balgentiacensi.   (Anno 1140, Mart. 6.) [  Gall. Christ.  VIII, Instr. 506, ex autographo.]
Author: Innocentius II

INNOCENTIUS episcopus, servus servorum Dei, dilecto filio JOSCELINO abbati Sancti Gentiani de Balgentiaco ejusque successoribus regulariter substituendis in perpetuum.

Inter caetera quae de cura universalis Ecclesiae nobis imminent, religiosorum quieti nos convenit attentius providere, qui quanto fragiliores sumus, tanto magis eorum orationibus indigemus. Hoc nimirum intuitu, dilecte in Domino Josceline abbas, tuis postulationibus clementer annuimus, et ecclesiam Sancti Gentiani, cui Deo auctore praeesse dignosceris, apostolicae sedis privilegio communimus. In primis siquidem statuentes ut ordo canonicus secundum beati Augustini regulam in vestra B. Dei Genitricis Sanctique Gentiani ecclesia institutus, perpetuis temporibus ibidem conservetur. Sancimus etiam ut quascunque possessiones, quaecunque bona idem venerabilis locus inpraesentiarum juste ac legitime possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma tibi tuisque successoribus et illibata permaneant. In quibus haec propriis nominibus duximus exprimenda: ecclesiam S. Firmini cum decima quae ad ipsam pertinet, et parochia totius villae, et omnibus caemeteriis, necnon capella Sancti Nicolai, et capella Sancti Lazari, ecclesiam S. Petri de Vosone cum decima, et terra, et omnibus quae ad ipsam pertinent, ecclesiam Santi Andreae de Darneto cum omnibus suis pertinentiis, tres arpennos etiam vinearum in eadem villa, ecclesiam Sancti Stephani de Marciliaco, ecclesiam Sancti Sulpitii de Lalliaco, ecclesiam sancti Aniani de Boola, ecclesiam Sancti Joannis de Tovers, et capellam Sancti Martini, quae est in coemeterio ejusdem ecclesiae, ecclesiam Sancti Petri de Poliaco, ecclesiam sancti Petri de Villecerlo, ecclesiam Sancti Leobini de Pireto terram de Feucis de Sisuinnai, terram Melsdun, terram de Pireto super Malvam, terram de Castris, terram de Villemani, terram de Taupennis, medietatem molini de Porta, medietatem molini de Tovers, molendinum de Trusseth, decimam de Chosel, viginti solidos in pedagio de Firmitate Neberti. Obeunte vero te nunc ejusdem loci abbate, vel tuorum quolibet successorum, nullus ibi qualibet subreptionis astutia seu violentia praeponatur, nisi quem fratres communi assensu vel fratrum pars consilii sanioris, secundum Dei timorem et beati Augustini regulam, providerint eligendum, qui ab Aurelianensi episcopo sine pravitate aliqua consecretur. Adjicimus etiam ut nemini fratrum liceat post factam in vestra ecclesia professionem absque tua licentia et capituli ad alia loca transmigrare, discedentem vero nullus audeat retinere, qui etiam secundo tertiove vocatus, si, quod absit! redire contempserit, praelatus suus in eum canonicam sententiam proferendi habeat facultatem, sed nec alicui liceat vobis invitis novas ecclesias vel oratoria in parochiis vestris construere, salva auctoritate et reverentia S. Romanae Ecclesiae. Tua itaque interest, dilecte in Domino fili Josceline abbas, divina suffragante clementia, honeste vivere, et fratres tuos si forte quandoque excesserint, communicato fratrum tuorum consilio transmutare. Decernimus ergo ut nulli omnino hominum liceat praefatam vestram ecclesiam perturbare, vel ejus possessiones auferre, ablatas retinere, minuere, seu quibuslibet vexationibus molestare, sed omnia integra conserventur eorum, pro quorum gubernatione et sustentatione concessa sunt, usibus omnimodis profutura. Si qua igitur ecclesiastica saecularisve persona, hujus nostrae constitutionis paginam sciens, contra eam temere venire praesumpserit, secundo tertiove commonita, nisi reatum suum congrua satisfactione correxerit, indignationem omnipotentis Dei et beatorum Petri et Pauli apostolorum ejus et nostram incurrat, et a sacratissimo corpore et sanguine Dei et Domini redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen. Ego Innocentius catholicae Ecclesiae episcopus. Ego Gerardus presbyter cardinalis Sanctae Crucis in Jerusalem. Ego Anselmus presbyter cardinalis Sancti Laurentii in Lucina. Ego Lictifredus presbyter cardinalis tit. Vestinae. Ego Lucas presbyter cardinalis tit. Sanctorum Joannis et Pauli. Ego Guido sanctae Romanae Ecclesiae indignus sacerdos. Ego Ivo presbyter cardinalis tit. Sancti Laurentii in Damaso Ego Rainerius diaconus cardinalis sanctae Romanae Ego Crisogonus presbyter cardinalis Sanctae Praxedis. Ego Conradus Sabiniensis episcopus. Ego Albertus Albiniensis episcopus. Ego Albericus Ostiensis episcopus. Ego Gregorius cardinalis Sanctorum Sergii et Bacchi Ego Otto diaconus cardinalis Sancti Georgii ad Velum Aureum. Ego Vassallus diaconus cardinalis S. Eustachii. Ego . . . . . presbyter Sanctae Romanae Ecclesiae diaconus cardinalis. Ego Goizo sanctae Romanae Ecclesiae diaconus cardinalis. Ecclesiae. Data Laterani per manum Almerici, sanctae Romanae Ecclesiae diaconi cardinalis et cancellarii, pridie Nonas Martii, Incarnationis Dominicae anno 1139, pontificatus vero domni Innocentii papae II anno undecimo.